Document ID: 31999R0857

ΚΑΝΟΝΙΣΜΟΣ (ΕΚ) αριθ. 857/1999 ΤΟΥ ΣΥΜΒΟΥΛΙΟΥ
της 22ας Απριλίου 1999
για τροποποίηση του κανονισμού (ΕΚ) αριθ. 2200/96 για την κοινή οργάνωση της αγοράς στον τομέα των οπωροκηπευτικών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι ο κανονισμός (ΕΚ) αριθ. 2200/96(4), καθόρισε τους κανόνες οι οποίοι εφαρμόζονται στις αναγνωρισμένες οργανώσεις παραγωγών· ότι, μεταξύ των κανόνων αυτών, αναφέρεται η υποχρέωση για τους συνεργαζόμενους παραγωγούς να πωλούν το σύνολο της σχετικής παραγωγής τους μέσω της οργάνωσης παραγωγών· ότι, ωστόσο, προβλέπεται μια εξαίρεση από την υποχρέωση αυτή για τις απευθείας πωλήσεις, στον τόπο της εκμετάλλευσης, στον καταναλωτή για τις προσωπικές του ανάγκες· ότι η εξαίρεση αυτή είναι περιορισμένη κατ' όγκο· ότι, προκειμένου να ληφθούν υπόψη οι συνήθεις πρακτικές σε ορισμένες περιφέρειες της Κοινότητας, είναι σκόπιμο να επεκταθεί η εξαίρεση αυτή στις απευθείας πωλήσεις εκτός εκμετάλλευσης, τηρώντας ωστόσο, τα σημερινά όρια όσον αφορά τον όγκο·
ότι θα πρέπει να διευκρινισθεί το άρθρο 15 παράγραφος 4 στοιχείο γ) του εν λόγω κανονισμού·
ότι είναι σκόπιμο να επεκταθούν στο σύνολο των προϊόντων, τα οποία αποσύρονται από την αγορά και διανέμονται δωρεάν, οι σημερινές διατάξεις που αφορούν την ανάλυψη από την Κοινότητα των εξόδων μεταφοράς, διαλογής και συσκευασίας που συνδέονται με τη δωρεάν αυτή διανομή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2200/96 τροποποιείται ως εξής:
1. Στο άρθρο 11 παράγραφος 1 στοιχείο γ) σημείο 3 πρώτη περίπτωση, οι λέξεις "στον τόπο της εκμετάλλευσής τους", αντικαθίστανται από τους όρους "στον τόπο ή/και εκτός της εκμετάλλευσής τους".
2. Στο άρθρο 15 παράγραφος 4, το στοιχείο γ) αντικαθίσταται από το ακόλουθο κείμενο: "γ) να προβλέπει, στις χρηματοοικονομικές του διατάξεις, τα τεχνικά και ανθρώπινα μέσα που απαιτούνται για την εξασφάλιση του ελέγχου της τήρησης των αναφερομένων στο άρθρο 2 προτύπων, των φυτοϋγειονομικών διατάξεων, και της μέγιστης επιτρεπόμενης περιεκτικότητας σε κατάλοιπα."
3. Στο άρθρο 30, η παράγραφος 6 αντικαθίσταται από το ακόλουθο κείμενο: "6. Η Κοινότητα αναλαμβάνει, υπό τους όρους που πρόκειται να καθοριστούν με τη διαδικασία που προβλέπεται στο άρθρο 46, τα έξοδα μεταφοράς, διαλογής και συσκευασίας που συνδέονται με τις ενέργειες δωρεάν διανομής που προβλέπονται στην παράγραφο 1."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 22 Απριλίου 1999.

Labels: 3
17
5
6